Elford je upokojeni britanski dirkač Formule 1. Debitiral je v sezoni 1968 in že na svoji prvi dirki za Veliko nagrado Francije je dosegel četrto mesto, kar je njegova najboljša uvrstitev v karieri. V sezoni je ob kar štirih odstopih na sedmih dirkah dosegel uvrstitev med dobitnike točk še na dirki za Veliko nagrado Kanade, kjer je zasedel peto mesto. V naslednji sezoni 1969 je nastopil na petih dirkah, na katerih je dosegel dve uvrstitvi med dobitnike točk, peto mesto na dirki za Veliko nagrado Francije in šesto mesto na domači dirki za Veliko nagrado Velike Britanije. Zadnjič je v Formuli 1 nastopil na dirki za Veliko nagrado Nemčije v sezoni 1971, kjer je bil z enajstim mestom daleč od točk.